
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΑΝΑΓΚΑΣΤΙΚΩΝ ΑΠΑΛΛΟΤΡΙΩΣΕΩΝ ΚΑΙ Π0ΛΕ0Δ0ΜΙΚΩΝ ΘΕΜΑΤΩΝ Αρ. Φύλλου 125 

18 Απριλίου 2012 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Τροποποίηση - συμπλήρωση της υπ’ αριθμ. 1163/ 
10-1-2012 απόφασης του Αναπληρωτή Υπουργού 
Περιβάλλοντος, Ενέργειας και Κλιματικής Αλλα¬ 
γής «Αναστολή έκδοσης οικοδομικών αδειών και 
αναθεώρησης οικοδομικών αδειών για αλλαγή 
χρήσης στην περιοχή του περιοδικού υγροτόπου 
Βρέλλη και σε περιμετρική ζώνη 300 μέτρων από 
το όριο της λίμνης Παμβώτιδας της πόλης των 


Ιωαννίνων (ΑΑΠ 11)». 1 

Αναστολή χορήγησης οικοδομικών αδειών στα Ο.Τ. 
2209,2208,2206,2205,2202,2200,2199,1158,1184 και 
1185 του Δήμου Καλαμαριάς (ν. Θεσσαλονίκης). 2 


Χαρακτηρισμός ως μνημείου του κτηρίου επί της 
οδού Απ. Μπελιά 4, στο Αιτωλικό του Δήμου Ιερός 
Πόλης Μεσολογγίου, Περιφερειακής Ενότητας Αι¬ 
τωλοακαρνανίας, Περιφέρειας Δυτικής Ελλάδας, 


φερομένης ιδιοκτησίας Αριστέας Γιαννούλη. 3 

Έγκριση οριοθέτησης του κηρυγμένου αρχαιολογικού 
χώρου Μάλεμε Δήμου Πλατανιά, Περιφερειακής 
Ενότητας Χανίων, Περιφέρειας Κρήτης. 4 


ΑΠΟΦΑΣΕΙ Σ 

Αριθμ. 17456 (1) 


Τροποποίηση-συμπλήρωση της υπ’ αριθμ. 1163/10-1-2012 
απόφασης του Αναπληρωτή Υπουργού Περιβάλλο¬ 
ντος, Ενέργειας και Κλιματικής Αλλαγής «Αναστολή 
έκδοσης οικοδομικών αδειών και αναθεώρησης οι¬ 
κοδομικών αδειών για αλλαγή χρήσης στην περιοχή 
του περιοδικού υγροτόπου Βρέλλη και σε περιμετρι¬ 
κή ζώνη 300 μέτρων από το όριο της λίμνης Παμβώ¬ 
τιδας της πόλης των Ιωαννίνων (ΑΑΠ 11)». 

Ο ΑΝΑΠΛΗΡΩΤΗΣ ΥΠΟΥΡΓΟΣ ΠΕΡΙΒΑΛΛΟΝΤΟΣ, 
ΕΝΕΡΓΕΙΑΣ ΚΑΙ ΚΛΙΜΑΤΙΚΗΣ ΑΛΛΑΓΗΣ 

Έχοντας υπόψη: 

1. Τις διατάξεις της παρ. 3 του άρθρου 6 του ν. 2242/ 
1994 «Πολεοδόμηση περιοχών δεύτερης κατοικίας σε 
Ζώνες Οικιστικού Ελέγχου, προστασίας φυσικού και 


δομημένου περιβάλλοντος και άλλες διατάξεις» (Α' 162), 
όπως συμπληρώθηκε με την παρ. 12 του άρθρου 42 του 
ν.3316/2005 (Α' 42). 

2. Τις διατάξεις του άρθρου 90 του Κώδικα Νομοθε¬ 
σίας για την Κυβέρνηση και τα κυβερνητικά όργανα, 
που κυρώθηκε με το άρθρο πρώτο του π.δ/τος 63/2005 
(Α' 98). 

3. Την υπ’ αριθμ. Υ14/24.11.2011 απόφαση του Πρωθυ¬ 
πουργού «Καθορισμός αρμοδιοτήτων του Αναπληρωτή 
Υπουργού Περιβάλλοντος, Ενέργειας και Κλιματικής 
Αλλαγής Νικόλαου Σηφουνάκη» (Β' 2740). 

4. Το υπ’ αριθμ. 5/29-3-2012 υπηρεσιακό σημείωμα της 
Διεύθυνσης Χωροταξίας-Τμήμα Δ του ΥΠΕΚΑ. 

5. Το υπ’ αριθμ. 17849/1314/24-2-2012 έγγραφο του Συ¬ 
μπαραστάτη του Πολίτη και της Επιχείρησης Περιφέ¬ 
ρειας Ηπείρου (αρ. πρωτ. ΥΠΕΚΑ 10237/29-2-2012). 

6. Το γεγονός ότι από τις κανονιστικές διατάξεις αυ¬ 
τής της απόφασης δεν προκαλείται δαπάνη σε βάρος 
του κρατικού προϋπολογισμού και του προϋπολογισμού 
των οικείων ΟΤΑ, αποφασίζουμε: 

Άρθρο 1 

1. Η υπ’ αριθμ. 1163/10-1-2012 απόφαση του Αναπληρω¬ 
τή Υπουργού Περιβάλλοντος, Ενέργειας και Κλιματικής 
Αλλαγής (ΑΑΠ 11) τροποποιείται και συμπληρώνεται ως 
εξής: 

Μετά το τέλος της παρ. 1 αυτής προστίθεται νέα 
παράγραφος 2 ως κατωτέρω, οι δε παρ. 2 και 3 αριθ- 
μούνται σε 3 και 4 αντίστοιχα. 

«2. Της παραπάνω αναστολής εξαιρείται η έγκριση 
εργασιών δόμησης μικρής κλίμακας, όπως καθορίζο¬ 
νται στην υπ’ αριθμ. 5219/2004 υπουργική απόφαση (Δ' 
114)». 

2. Η ισχύς της απόφασης αυτή αρχίζει από τη δημο¬ 
σίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 4 Απριλίου 2012 

Ο ΑΝΑΠΛΗΡΩΤΗΣ ΥΠΟΥΡΓΟΣ 

ΝΙΚΟΛΑΟΣ ΣΗΦΟΥΝΑΚΗΣ 

ΤΕΥΧΟΣ ΑΝΑΓΚΑΣΤΙΚΩΝ ΑΠΑΛΛΟΤΡΙΩΣΕΩΝ ΚΑΙ ΠΟΛΕΟΔΟΜΙΚΩΝ ΘΕΜΑΤΩΝ 


Αριθμ. 17326 (2) 

Αναστολή χορήγησης οικοδομικών αδειών στα Ο.Τ. 2209, 
2208, 2206, 2205, 2202, 2200, 2199, 1158,1184 και 1185 
του Δήμου Καλαμαριάς (ν. Θεσσαλονίκης). 

Ο ΑΝΑΠΛΗΡΩΤΗΣ ΥΠΟΥΡΓΟΣ ΠΕΡΙΒΑΛΛΟΝΤΟΣ, 
ΕΝΕΡΓΕΙΑΣ ΚΑΙ ΚΛΙΜΑΤΙΚΗΣ ΑΛΛΑΓΗΣ 

Έχοντας υπόψη: 

1. Τις διατάξεις των άρθρων 152 (παρ. 5) και 159 (παρ. 2) 
του Κώδικα Βασικής Πολεοδομικής Νομοθεσίας (Κ.Β.Π.Ν.) 
που κυρώθηκε με το άρθρο μόνο του από 14.7/27.7.1999 
π.δ/τος (Δ' 580). 

2. Τις διατάξεις του άρθρου 90 του Κώδικα Νομοθε¬ 
σίας για την Κυβέρνηση και τα κυβερνητικά όργανα, 
που κυρώθηκε με το άρθρο πρώτο του π.δ/τος 63/2005 
(Α' 98). 

3. Τ ις διατάξεις της παρ. Α 4.2 β του άρθρου 29 του 
ν.2831/2000 «Τροποποίηση των διατάξεων του ν.1577/1985 
«ΓΟΚ» και άλλες πολεοδομικές διατάξεις» (Α' 140). 

4. Την υπ’ αριθμ. Υ14/24.11.2011 απόφαση του Πρωθυ¬ 
πουργού «Καθορισμός αρμοδιοτήτων του Αναπληρωτή 
Υπουργού Περιβάλλοντος, Ενέργειας και Κλιματικής 
Αλλαγής Νικόλαου Σηφουνάκη» (Β' 2740). 

5. Τις υπ’ αριθμ. 292/2006,159/2010 και 416/2011 γνωμο¬ 
δοτήσεις του Δημοτικού Συμβουλίου Καλαμαριάς. 

6. Το υπ’ αριθμ. 13/9-2-2012 υπηρεσιακό σημείωμα της 
Διεύθυνσης Πολεοδομικού Σχεδιασμού - Τμήμα Γ. 


7. Το γεγονός ότι από τις κανονιστικές διατάξεις αυτής 
της απόφασης δεν προκαλείται δαπάνη σε βάρος του 
κρατικού προϋπολογισμού και του προϋπολογισμού του 
οικείου Ο.Τ.Α., αποφασίζουμε: 

1. 1) Αναστέλλεται για ένα (1) χρόνο η έκδοση οικο¬ 
δομικών αδειών εντός του εγκεκριμένου ρυμοτομικού 
σχεδίου του Δήμου Καλαμαριάς (ν. Θεσσαλονίκης) και 
ειδικότερα στα Ο.Τ. 2209, 2208, 2206, 2205, 2202, 2200, 
2199, 1158, 1184 και 1185, που έχουν πρόσωπο επί της 
οδού Πόντου, όπως φαίνονται περικλεισμένα με γαλάζια 
γραμμή στο σχετικό πρωτότυπο διάγραμμα σε κλίμακα 
1:1000, που θεωρήθηκε από τον Προϊστάμενο της Διεύ¬ 
θυνσης Τοπογραφικών Εφαρμογών με την υπ’ αριθμ. 
17326/2012 πράξη του και που αντίτυπο του σε φωτο¬ 
σμίκρυνση δημοσιεύεται με την παρούσα απόφαση. 

2) Της παραπάνω αναστολής εξαιρούνται οι αιτήσεις 
για έκδοση οικοδομικής άδειας που εναρμονίζονται και 
δεν έρχονται σε αντίθεση με την προτεινόμενη ρύθμιση 
των προκηπίων. 

2. Η ισχύς της παρούσας απόφασης αρχίζει από τη 
δημοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 4 Απριλίου 2012 

Ο ΑΝΑΠΛΗΡΩΤΗΣ ΥΠΟΥΡΓΟΣ 

ΝΙΚΟΛΑΟΣ ΣΗΦΟΥΝΑΚΗΣ 




ΤΕΥΧΟΣ ΑΝΑΓΚΑΣΤΙΚΩΝ ΑΠΑΛΛΟΤΡΙΩΣΕΩΝ ΚΑΙ ΠΟΛΕΟΔΟΜΙΚΩΝ ΘΕΜΑΤΩΝ 

ΕΘΝΙΚΟ ΤΥΠΟΓΡΑΦΕΙΟ 

Για τεχνικούς λόγους στο σχεδιάγραμμα, 
έγινε σμίκρυνση,κατά ποσοστό 40 % 




































































1268 

ΤΕΥΧΟΣ ΑΝΑΓΚΑΣΤΙΚΩΝ ΑΠΑΛΛΟΤΡΙΩΣΕΩΝ ΚΑΙ ΠΟΛΕΟΔΟΜΙΚΩΝ ΘΕΜΑΤΩΝ 


Αριθμ. ΥΠΠΟΤ/ΔΝΣΑΚ/19013/272 (3) 

Χαρακτηρισμός ως μνημείου του κτηρίου επί της οδού 
Απ. Μπελιά 4, στο Αιτωλικό του Δήμου Ιερός Πόλης 
Μεσολογγίου, Περιφερειακής Ενότητας Αιτωλοακαρ¬ 
νανίας, Περιφέρειας Δυτικής Ελλάδας, φερομένης 
ιδιοκτησίας Αριστέας Γιαννούλη. 

Ο ΥΦΥΠΟΥΡΓΟΣ 
ΠΟΛΙΤΙΣΜΟΥ ΚΑΙ ΤΟΥΡΙΣΜΟΥ 

Έχοντας υπόψη: 

1. Τις διατάξεις: 

α) Του άρθρου 90 του Π.Δ. 63/2005 (ΦΕΚ 98/Α'/ 
22.04.2005) «Κωδικοποίηση της Νομοθεσίας για την 
Κυβέρνηση και τα Κυβερνητικά Όργανα» καθώς και ότι 
από την εφαρμογή των κανονιστικών αυτών διατάξεων 
δεν προκαλείται δαπάνη σε βάρος του Κρατικού προϋ¬ 
πολογισμού. 

β) Το π.δ. 186/2009 «Συγχώνευση των Υπουργείων 
Πολιτισμού και Τουριστικής Ανάπτυξης» (ΦΕΚ 213/Α7 
07-10-2009) και το π.δ. 110/2011 «Διορισμός Αντιπροέδρων 
της Κυβέρνησης, Υπουργών, Αναπληρωτών Υπουργών 
και Υφυπουργών» (ΦΕΚ 243/Α'/ΙΙ-11 -2011). 

γ) Την υπ’ αριθμ. 121482/14-12-2011 απόφαση του Πρω¬ 
θυπουργού και του Υπουργού Πολιτισμού και Τουρισμού 
«Ανάθεση αρμοδιοτήτων στον Υφυπουργό Πολιτισμού 
και Τουρισμού Πέτρο Αλιβιζάτο» (Φ.Ε.Κ. 2820/14-12- 
2011 ). 

δ) Του ν. 3028/2002 (Φ.Ε.Κ. 153/Α728-6-2002) «Για την 
προστασία των Αρχαιοτήτων και εν γένει της Πολιτιστι¬ 
κής Κληρονομιάς» και ιδίως της παρ. 4 του άρθρου 6. 

ε) Του ν. 2039/1992 (Φ.Ε.Κ. 61 /Α'/13-4-92) «περί Κύρωσης 
της Σύμβασης για την προστασία της Αρχιτεκτονικής 
Κληρονομιάς της ευρώπης». 

στ) Του π.δ. 191/2003 (ΦΕΚ 146/Α713-6-2003) « περί 
Οργανισμού του Υπουργείου Πολιτισμού». 

2. Τηνυπ’αριθμ. ΥΠΠΟ/ΔΟΕΠΥ/ΤΠΟΝΥΣ/15/3696/20-1-2004 
υπουργική απόφαση «Μεταβίβαση αρμοδιοτήτων του 
Υπουργού Πολιτισμού στις Περιφερειακές.» (ΦΕΚ 70/ 
Β720-1-2004) καθώς και την υπ’ αριθμ. ΥΠΠΟ/ΔΟΕΠΥ/ 
ΤΠΟΝΥΣ/14/3698/20-1-2004 υπουργική απόφαση «Οργά¬ 
νωση και λειτουργία των Συμβουλίων του Ν. 3028/2002» 
(ΦΕΚ 70/Β720-1-2004). 

3. Την από 25-1-2012 εισήγηση της Διεύθυνσης Νεώ- 
τερης και Σύγχρονης Αρχιτεκτονικής Κληρονομιάς και 
τα λοιπά στοιχεία του φακέλου. 

4. Την ομόφωνη γνωμοδότηση του Κεντρικού Συμ¬ 
βουλίου Νεωτέρων Μνημείων, με αριθμό Πρακτικού 
3/2-2-2012 (Θέμα 8ο), αποφασίζουμε: 

Χαρακτηρίζουμε ως μνημείο το κτήριο, επί της οδού 
Απ. Μπελιά 4, στο Αιτωλικό του Δήμου Ιεράς Πόλης 
Μεσολογγίου, Περιφερειακής Ενότητας Αιτωλοακαρνα¬ 
νίας, Περιφέρειας Δυτικής Ελλάδας, φερομένης ιδιοκτη¬ 
σίας Αριστέας Γ ιαννούλη, διότι πρόκειται για ένα κτήριο 
παλαιότερο των εκατό τελευταίων ετών, με αξιόλογα 
αρχιτεκτονικά και μορφολογικά χαρακτηριστικά, ση¬ 
μαντικό για τη μελέτη της εξέλιξης της περιοχής από 
αρχιτεκτονική άποψη. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 2 Απριλίου 2012 

Ο ΥΦΥΠΟΥΡΓΟΣ 

ΠΕΤΡΟΣ-ΠΑΥΛΟΣ ΑΛΙΒΙΖΑΤΟΣ 


Αριθμ. ΥΠΠΟΤ/ΓΔΑΠΚ/ΑΡΧ/Α1/Φ43/25948/1298 (4) 

Έγκριση οριοθέτησης του κηρυγμένου αρχαιολογικού 
χώρου Μάλεμε Δήμου Πλατανιά, Περιφερειακής Ενό¬ 
τητας Χανίων, Περιφέρειας Κρήτης. 

Ο ΥΦΥΠΟΥΡΓΟΣ 
ΠΟΛΙΤΙΣΜΟΥ ΚΑΙ ΤΟΥΡΙΣΜΟΥ 

Έχοντας υπόψη: 

1. Τις διατάξεις: 

Α) του άρθρου 90 του «Κώδικα Νομοθεσίας για την Κυ¬ 
βέρνηση και τα Κυβερνητικά Όργανα» που κυρώθηκε με το 
άρθρο πρώτο του Π.Δ. 63/2005 (ΦΕΚ 98/Α7 22.04.2005)· 

Β) του Π.Δ. 191/2003 (ΦΕΚ 146/Α'/13-06-2003) «Οργανι¬ 
σμός του Υπουργείου Πολιτισμού»· 

Γ) του Ν. 3028/2002 (ΦΕΚ 153/Α728-6-2002) «Για την προ¬ 
στασία των Αρχαιοτήτων και εν γένει της Πολιτιστικής 
Κληρονομιάς» και συγκεκριμένα το άρθρο 12 αυτού- 

Δ) της υπ’ αριθμ. ΥΠΠΟ/ΓΝΟΣ/49610/28-11-1990 κοινής 
υπουργικής απόφασης (ΦΕΚ 743/Β729-11-199 0) «Εξαίρεση 
από τον περιορισμό των τριών υπογραφών»· 

2. Το Π.Δ. 186/2009 (ΦΕΚ 213/Α77-10-2009), «Συγχώ¬ 
νευση των Υπουργείων Πολιτισμού και Τουριστικής 
Ανάπτυξης» και το Π.Δ. 110/2011 (ΦΕΚ 243/Α'/ΙΙ-11 -2011) 
«Διορισμός Αντιπροέδρων της Κυβέρνησης, Υπουργών, 
Αναπληρωτών Υπουργών και Υφυπουργών»· 

3. Την υπ’ αριθμ. 121482/2011 (ΦΕΚ 2820/Β714-12-2011) 
Απόφαση του Πρωθυπουργού και Υπουργού Πολιτισμού 
και Τουρισμού «Ανάθεση αρμοδιοτήτων στον Υφυπουρ¬ 
γό Πολιτισμού και Τουρισμού Πέτρο Αλιβιζάτο»· 

4 Το Ν. 3378/2005 (ΦΕΚ 203/Α719-08-2005) «Κύρωση 
της Ευρωπαϊκής Σύμβασης για την προστασία της αρ¬ 
χαιολογικής κληρονομιάς (αναθεωρημένη)»· 

5. Την υπ’ αριθμ. 15904/24-11-1962 απόφαση (ΦΕΚ 473/ 
Β717-12-1962) «Περί κηρύξεως Αρχαιολογικών χώρων», 
με την οποία κηρύχθηκε ως αρχαιολογικός χώρος ο 
θολωτός τάφος στο Μάλεμε· 

6. Το υπ’ αριθμ. πρωτ. ΥΠΠΟΤ/ΔΤΦΚ/2902/38/27-01-2012 
έγγραφο της Διεύθυνσης Τοπογραφήσεων, Φωτογραμ- 
μετρίας και Κτηματολογίου του Υπουργείου Πολιτισμού 
και Τουρισμού- 

7. Την ομόφωνη γνωμοδότηση του Κεντρικού Αρχαιο¬ 
λογικού Συμβουλίου, όπως διατυπώθηκε κατά την υπ’ 
αριθμ. 40/29-11-2011 Συνεδρία του, αποφασίζουμε: 

Οριοθετούμε τον κηρυγμένο (ΦΕΚ 473/Β'/17-12-1962) αρ¬ 
χαιολογικό χώρο Μάλεμε, Δήμου Πλατανιά, Περιφερειακής 
Ενότητας Χανίων, Περιφέρειας Κρήτης, για λόγους αποτε¬ 
λεσματικότερης προστασίας και περαιτέρω ανάδειξης του 
υστερομινωικού θολωτού τάφου του Μάλεμε, ενός ιδιαιτέ¬ 
ρως σημαντικού αρχαίου μνημείου της Δυτικής Κρήτης. 

Ο αρχαιολογικός χώρος οριοθετείται από την πο¬ 
λυγωνική γραμμή που διέρχεται από τις κορυφές 1, 2, 

3.14,15,16 και 1, όπως αυτή σημειώνεται στο διάγραμμα 

της ΓΥΣ, κλίμακας 1:5000, που συνοδεύει την παρούσα 
απόφαση. Τα σημεία που οριοθετούν τον αρχαιολογικό 
χώρο αντιστοιχούν σε ζεύγη συντεταγμένων που παρα¬ 
τίθενται σε συνημμένο επί του διαγράμματος πίνακα. 

Από τις διατάξεις της παρούσας απόφασης δεν προκα- 
λείται δαπάνη σε βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 16 Μαρτίου 2012 

Ο ΥΦΥΠΟΥΡΓΟΣ 

ΠΕΤΡΟΣ-ΠΑΥΛΟΣ ΑΛΙΒΙΖΑΤΟΣ 

ΕΘΝΙΚΟ ΤΥΠΟΓΡΑΦΕΙΟ 


Για τεχνικούς λόγους στο σχεδιάγραμμα, 
έγινε σμίκρυνση,κατά ποσοστό 56 % 

ΤΕΥΧΟΣ ΑΝΑΓΚΑΣΤΙΚΩΝ ΑΠΑΛΛΟΤΡΙΩΣΕΩΝ ΚΑΙ ΠΟΛΕΟΔΟΜΙΚΩΝ ΘΕΜΑΤΩΝ 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη υοριρή: 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε υοοωή ΡΥΡ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε.-Ε.Π.Ε. 

- 

- 

100 € 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 6 

15 6 

Β' 

300 € 

80 6 

30 6 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 6 

30 6 

- 


• Η τιμή πώλησης μεμονωμένων Φ.Ε.Κ. σε μορφή σά-τοπι από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 6 ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Α' 

225 6 

Β' 

320 6 

Γ' 

65 6 

Υ.Ο.Δ.Δ. 

65 6 


Τεύχος 

Έντυπη μορφή 

Δ' 

160 6 

Α.Α.Π. 

160 6 

Ε.Β.Ι. 

65 6 

Α.Ε.Δ. 

10 6 


Τεύχος 

Έντυπη μορφή 

Α.Ε.-Ε.Π.Ε. 

2.250 6 

Δ.Δ.Σ. 

225 6 

Α.Σ.Ε.Π. 

70 6 

Ο.Π.Κ. 

- 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά 
τα ταχυδρομικά έξοδα. 


• Η καταβολή γίνεται σε όλεςτις Δημόσιες Οικονομικές Υπηρεσίες (Δ.Ο.Υ.).Το πρωτότυπο διπλότυπο (έγγραφο αριθμ. πρωτ. 9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της Ένωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.βΐ. 91 ·) 


Ηλεκτρονική Διεύθυνση: ήίίρ://νννννν.β1.9Γ - β-πιαΜ: ννβόπΐ3δίβΓ.βί@βί.9Γ 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08=00 ΜΕΧΡΙ 13=30 

ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

*150012518 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 
















































































